1.  ปัจจัยความเสี่ยง

ในปี 2552 เกิดภาวะเศรษฐกิจที่มีการชะลอตัว รวมถึงปัญหาทางการเมือง ทำให้บริษัท ยูบิลลี่
เอ็นเตอร์ไพรส์ จำกัด(มหาชน) จำเป็นต้องเพิ่มความระมัดระวังในการบริหารความเสี่ยงในธุรกิจ
เพื่อลดผลกระทบที่จะเกิดขึ้นกับบริษัทไม่ว่าจะเป็นด้านการตลาด การขาย
การเงินและการบริหารงานขององค์กร ดังนั้นความเสี่ยงจึงเป็นเรื่องที่สำคัญในอันดับต้น ๆ
ในการดำเนินธุรกิจ บริษัทได้พิจารณาความเสี่ยงขององค์กรดังนี้

1.1 ความเสี่ยงจากสภาวะทางเศรษฐกิจ

จากงบการเงินประจำปี 2552 ยอดขายและให้บริการของบริษัท เพิ่มขึ้นร้อยละ 0.09
จากงวดเดียวกันของปีก่อน กำไรสุทธิเพิ่มขึ้นร้อยละ 15.19 จากงวดเดียวกันของปีก่อน
เนื่องจากในปี 2551 และ 2552 ประเทศต่าง ๆ ประสบปัญหาทางด้านเศรษฐกิจ ได้แก่
วิกฤติการเงินในสหรัฐอเมริกาซึ่งส่งผลกระทบเป็นวงกว้างและต่อเนื่องไปทั่วโลก เป็นต้น
สำหรับประเทศไทยที่พึ่งพาการส่งออกในระดับสูง
ดังจะเห็นได้จากสัดส่วนของมูลค่าการส่งออกต่อจีดีพีของไทยมีมูลค่าประมาณร้อยละ 60
โดยเฉพาะการส่งออกไปยังสหรัฐอเมริกามีสัดส่วนประมาณร้อยละ 25
ของมูลค่าการส่งออกทั้งหมดในช่วงปี 2549 – 2551
ดังนั้นการชะลอตัวของเศรษฐกิจสหรัฐมีผลทำให้ผู้ผลิตและส่งออกหลายรายต้องปิดกิจการลง
จำนวนคนว่างงานเพิ่มขึ้นทำให้รายได้ต่อครัวเรือนลดลง ทำให้กำลังซื้อในประเทศลดลงตามไปด้วย
นอกจากนี้ ในประเทศไทยได้มีปัญหาความขัดแย้งทางการเมืองภายในประเทศ
ส่งผลให้ประชาชนขาดความเชื่อมั่นในความมีเสถียรภาพทางเศรษฐกิจของประเทศ ซึ่งทั้ง 2
ปัจจัยทำให้ประชาชนลดการใช้จ่าย ส่งผลต่อการลดลงของอุปสงค์ในประเทศ
ทำให้ความต้องการเครื่องประดับซึ่งเป็นสินค้าหลักของบริษัทไม่เติบโตเช่นกัน

อย่างไรก็ดี ทางผู้บริหารของบริษัทมีนโยบายที่จะลดผลกระทบจากความเสี่ยงดังกล่าว
ไม่ว่าจะเป็นการบริหารสินค้าคงเหลือ
นำเสนอสินค้าให้ตรงกับความต้องการของลูกค้าโดยใช้เครื่องมือทางการตลาดมาช่วย
พร้อมทั้งทำการวิจัยทางการตลาดเพื่อศึกษาความต้องการและพฤติกรรมของลูกค้า
และจัดกิจกรรมส่งเสริการขายเพื่อกระตุ้นความสนใจของลูกค้า
ส่วนด้านต้นทุนและค่าใช้จ่ายที่เกี่ยวข้อง บริษัทได้เจรจาต่อรองราคากับผู้ขายวัตถุดิบของบริษัท
รวมถึงควบคุมค่าใช้จ่ายในการขายและบริหารให้เหมาะสมด้วย

1.2 ความเสี่ยงจากการดำเนินธุรกิจที่สินค้ามีราคาแพงและเคลื่อนย้ายได้ง่าย

เนื่องจากสินค้าของบริษัทเป็นเพชรและเครื่องประดับ ที่มีราคาสูงเคลื่อนย้ายได้ง่าย
ทำให้บริษัทมีความเสี่ยงเกี่ยวกับการที่สินค้าของบริษัทอาจสูญหายจากบุคคลภายนอก และภายในบริษัท
นอกจากนี้บริษัทยังมีการย้ายสินค้าจากสาขาหนึ่งไปยังอีกสาขาหนึ่ง
ทำให้อาจเกิดการสูญหายระหว่างทางได้

สำหรับความเสี่ยงจากการสูญหายจากบุคคลภายนอก เช่นการโจรกรรม หรือ
สำหรับความเสี่ยงจากการสูญหายจากการทุจริตบุคคลภายในของบริษัท เช่น
การนำสินค้าไปขายแล้วไม่บันทึกบัญชี แล้วจึงนำสินค้าแบบเดิมมาเก็บไว้
หรือการโจรกรรมจากบุคคลภายในของบริษัทเอง หรือ
บุคคลภายในสับเปลี่ยนเพชรเพื่อนำสินค้าเทียมมาจำหน่าย เป็นต้น บริษัทมีนโยบาย
และระเบียบวิธีการปฏิบัติงานที่เน้นวัตถุประสงค์ในการ “ป้องกัน” ที่รัดกุมในทุกชั้นตอน และทุกพื้นที่
เช่น บริษัทมีนโยบายให้ทำการเก็บสินค้าไว้ในตู้นิรภัยทุกครั้งหลังเวลาเลิกงานทุกครั้ง
โดยสินค้าคงเหลือทุกประเภทจะมีการบันทึกรายการเข้า-ออกทุกครั้ง
และจะต้องการคำนวณความครบถ้วนและถูกต้องของรายการดังกล่าวทั้งหมด ณ สิ้นวันเช่นกัน
นอกจากนั้นบริษัทมีการเก็บวัตถุดิบไว้ในห้องมั่นคงภายในสำนักงานใหญ่ที่มีการบันทึกภาพโดยกล้องโทรทัศน์วงจรปิดตลอด
24 ชั่วโมง ควบคู่กับมีระบบตรวจจับความร้อน

สำหรับควบคุมภายในเพื่อตรวจสอบ
บริษัทมีการสุ่มตรวจสินค้าที่สาขาโดยฝ่ายบัญชีและผู้จัดการเขตตรวจสอบสต๊อคสินค้าอย่างน้อยเดือนละ
2 ครั้ง และมีการสุ่มตรวจสอบสินค้าที่ห้องมั่นคงสำนักงานใหญ่ อย่างน้อยเดือนละ 1 ครั้ง
นอกจากนี้บริษัทมีนโยบายการโอนสินค้าระหว่างสาขาอยู่ตลอดเวลา
ผ่านสำนักงานใหญ่โดยไม่มีการบอกกล่าวล่วงหน้าว่าจะโอนสินค้า ชิ้นใด เมื่อไหร่ ไปสาขาใด
ดังนั้นความเสี่ยงจากการนำสินค้าไปขายแล้วไม่บันทึกบัญชี แล้วจึงนำสินค้าแบบเดิมมาเก็บไว้
หรือการโจรกรรมจากบุคคลภายในของบริษัทเอง หรือ
บุคคลภายในสับเปลี่ยนเพชรเพื่อนำสินค้าเทียมมาจำหน่าย โดยไม่สามารถตรวจพบได้มีโอกาสน้อย

นอกจากนี้ยังมีการชดเชยความเสียหาย
โดยการทำประกันภัยสำหรับความเสียหายจากอัคคีภัยและการโจรกรรม ณ วันที่ 31 ธันวาคม 2552
อัตราส่วนระหว่างทุนประกันต่อสินค้าคงเหลือสุทธิคิดเป็นร้อยละ 100

สำหรับความเสี่ยงจากการเคลื่อนย้ายนั้น ทุกการเคลื่อนย้ายสินค้าของบริษัท
ไม่ว่าจะเป็นการย้ายสินค้าจากสาขาหนึ่งไปยังอีกสาขาหนึ่ง
หรือการจัดส่งสินค้าจากสำนักงานใหญ่ไปยังแต่ละสาขาของบริษัทนั้น
จะต้องได้รับการอนุมัติจากผู้จัดการแผนกธุรการขายขึ้นไปทุกรายการเท่านั้น
โดยการย้ายสินค้าระหว่างสาขานั้นจะกระทำโดยตรงไม่ได้
ทุกสินค้าจะต้องถูกจัดส่งมาที่สำนักงานใหญ่ก่อนเท่านั้น และฝ่ายธุรการขายจะเป็นผู้บริหารจัดการ
และควบคุมการจัดส่งทั้งหมดออกไปยังสาขาปลายทาง
และสำหรับทุกการเคลื่อนย้ายสินค้าออกจากส่วนกลางนั้น
รายการทั้งหมดจะต้องทำการบันทึกรายการดังกล่าวทั้งหมด
พร้อมทั้งการเซ็นรับรองการออกของจากบริษัทที่แผนกคลังสินค้าเท่านั้น นอกจากนั้น สำหรับทุก ๆ
การจัดส่ง บริษัทได้ทำประกันการจัดส่งไว้ โดยในการส่งแต่ละครั้ง
บริษัทได้จำกัดความเสี่ยงโดยด้วยการกำหนดให้มูลค่าสินค้าจัดส่งในแต่ละครั้งไม่เกิน 100,000
บาทต่อครั้ง และมูลค่าดังกล่าวก็เป็นมูลค่าที่อยู่ภายใต้การทำประกันทั้งหมด 100%
ดังนั้นหากมีการการสูญหายเกิดขึ้น
บริษัทจะไม่ได้รับผลกระทบอย่างเป็นสาระสำคัญต่อผลประกอบการของบริษัท

บริษัทมีนโยบาย
และระเบียบวิธีการปฏิบัติงานในการควบคุมการเข้า-ออกห้องมั่นคงในสาระสำคัญดังต่อไปนี้

• การเข้าสู่พื้นที่ของห้องคลังสินค้า – ต้องใช้กุญแจ และบัตรแถบแม่เหล็กเข้าสู่พื้นที่เท่านั้น ซึ่งกุญแจ
และบัตรดังกล่าวจะถูกถือโดยผุ้จัดการแผนกคลังเท่านั้น ซึ่งพนักงานอื่น
และกรรมการบริษัทไม่สามารถที่จะเข้าสู่พื้นที่ดังกล่าวได้อย่างอิสระ

• การเข้าสู่พื้นที่ของห้องมั่นคง (อยู่ในพื้นที่ห้องคลังสินค้า) – ต้องใช้กุญแจ 2 ดอกไขพร้อมกัน
ร่วมกับรหัสปิด-เปิดห้องมั่นคง โดยกุญแจทั้งหมด และรหัสดังกล่าวนั้นถูกถือโดยผู้บริหารต่างแผนก
และไม่มีความเกี่ยวข้องกันอย่างละ 1 ท่าน รวมทั้งหมด 3 ท่าน ซึ่งไม่ใช่ทั้งกรรมการ
และผู้ถือหุ้นใหญ่แต่อย่างใด และวิธีการดังกล่าวเป็นวิธีการควบคุมภายใน Check and Balance
ของบริษัทในการควบคุมการเข้าสู่ห้องมั่นคง

ดังนั้น การเข้าห้องมั่นคงดังกล่าวจะเข้าโดยบุคคลคนๆเดียวไม่ได้ ต้องใช้บุคคลอย่างน้อย 3
คนที่เป็นผู้บริหารที่ไม่มีความเกี่ยวข้องกันทั้งหมดพร้อมกัน ซึ่งพนักงานอื่น
และกรรมการบริษัทไม่สามารถที่จะเข้าสู่พื้นที่ดังกล่าวได้อย่างอิสระ ทั้งนี้
รหัสผ่านดังกล่าวจะถูกเปลี่ยนอย่างน้อยปีละ 1 ครั้ง นอกจากนั้น ภายในห้องมั่งคง
บริษัทได้ติดตั้งกล้องวงจรปิดซึ่งเปิดตลอด 24 ชั่วโมง

นอกจากที่กล่าวมาแล้วนั้นทางบริษัทยังมีระบบการควบคุมภายในอื่น ๆ
ที่ช่วยในการป้องกันความเสี่ยงดังกล่าวได้ และนอกจากนี้
ทางคณะกรรมการตรวจสอบได้กำหนดให้ฝ่ายตรวจสอบภายในทำการตรวจสอบโดยการติดตามรายการ
(Walk-through) ว่าพนักงานและผู้บริหารของบริษัทมีการปฏิบัติตามระเบียบที่บริษัทวางไว้หรือไม่
โดยให้ตรวจสอบเป็นประจำทุกไตรมาสและเสนอรายงานต่อคณะกรรมการตรวจสอบ

1.3 ความเสี่ยงจากการที่ปริมาณและคุณภาพของสินค้าตรวจสอบได้ยาก

มูลค่าของเพชรนั้นจะขึ้นอยู่กับ คุณลักษณะของเพชร 4 ประการ (4C) คือ สี ความบริสุทธิ์
คุณภาพการเจียระไน และขนาด ซึ่งคุณลักษณะของเพชรแต่ละเม็ดอาจแตกต่างกันเพียงเล็กน้อย
แต่มีมูลค่าแตกต่างกัน อันเป็นการยากในการที่จะตรวจสอบมูลค่าที่แท้จริงของสินค้าคงเหลือของบริษัท
ซึ่งอาจจะทำให้มีความเสี่ยงที่จะเกิดการสับเปลี่ยนระหว่างเพชรที่ระบุไว้ในฉลากสินค้ากับเพชรที่มีคุณภาพต่ำกว่า
ซึ่งหากขาดการมีระบบการควบคุมภายในที่ดี อาจจะส่งผลต่อมูลค่าสินค้าคงเหลือและต้นทุนขาย
รวมถึงผลประกอบการของบริษัทที่แสดงไว้ในงบการเงินก็อาจจะคลาดเคลื่อนด้วย

อย่างไรก็ดี สำหรับความเสี่ยงจากการสับเปลี่ยนเพชร และมูลค่าที่แท้จริงดังกล่าว
บริษัทได้มีการกำหนดนโยบาย และระเบียบวิธีการปฏิบัติงาน
เพื่อทำการควบคุมรายละเอียดของสินค้า และคุณภาพรายชิ้น โดยมีรายละเอียดที่เป็นสาระสำคัญดังนี้

1. สินค้าที่มีการจัดซื้อทั้งหมดนั้น บริษัทได้ทำการกำหนดรหัสวัตถุดิบไว้ล่วงหน้า
โดยแต่ละรหัสจะแบ่งคุณลักษณะของวัตถุดิบโดยละเอียด โดยใช้สำหรับเพชรทุกประเภท
ทั้งที่มีใบรับประกัน และไม่มีใบรับประกัน

2. สำหรับขั้นตอนการบันทึกวัตถุดิบ
จะมีตรวจสอบเพชรทุกเม็ดที่สั่งซื้อโดยผู้เชี่ยวชาญของบริษัทก่อนที่จะรับสินค้าจากผู้ขาย
และหลังจากที่มีการรับวัตถุดิบจากผู้ขายตามใบคำสั่งซื้อและผ่านระบบการตรวจสอบคุณภาพเพชรแล้ว
จะมีแยกประเภทวัตถุดิบตามคุณลักษณะโดยละเอียดตามรหัสวัตถุดิบที่กำหนดไว้แล้ว
และจัดเก็บใบสรุปผลการตรวจสอบวัตถุดิบไว้ที่แผนกตรวจสอบคุณภาพ

3. หลังจากมีการแยกประเภทตามรหัสวัตถุดิบแล้ว
วัตถุดิบแต่ละประเภทจะถูกจัดเก็บในห้องมั่นคงทั้งหมด ซึ่งจะมีการจัดเก็บไว้แยกตามประเภทสินค้า
และรหัสวัตถุดิบที่กำหนดไว้

4. สำหรับกระบวนการผลิตสินค้าสำเร็จรูปจะมีการกำหนด
รหัสการผลิตของสินค้าแต่ละชิ้นไว้ในระบบคอมพิวเตอร์ของบริษัท
ซึ่งมีข้อมูลระบุถึงวัตถุดิบที่ต้องใช้แยกตามรหัสวัตถุดิบโดยละเอียด

5. ขั้นตอนการเบิกจ่ายวัตถุดิบเพื่อใช้ในการผลิต
ฝ่ายผลิตมีการจัดทำเอกสารการเบิกวัตถุดิบตามรหัส และรายละเอียดการผลิตที่กำหนดไว้
ซึ่งสรุปจากจำนวนเครื่องประดับที่จะผลิต
โดยระบุรหัสวัตถุดิบและปริมาณที่ต้องการในการผลิตในแต่ละครั้ง

6. การรับสินค้าสำเร็จรูปจากผู้รับจ้างผลิต
หลังจากที่โรงงานที่รับจ้างการผลิตจัดส่งสินค้าสำเร็จรูปและผ่านการตรวจสอบคุณภาพซึ่งจะรวมถึงคุณลักษณะของเพชรที่เป็นวัตถุดิบว่าตรงกับแบบที่กำหนดไว้หรือไม่
เรียบร้อยแล้ว แผนกผลิตจะทำการกำหนดรหัสสินค้าสำเร็จรูป
และมีการพิมพ์ใบรับประกันจากระบบซึ่งจะระบุรายละเอียดของสินค้าว่าประกอบด้วยคุณภาพของเพชรอย่างไร
จำนวน และน้ำหนักของเพชรเท่าใด
รวมถึงมีรูปภาพของสินค้านั้นๆไว้อย่างชัดเจนพร้อมกับสินค้าแต่ละชิ้น และนำทั้งสินค้า
และใบรับประกันดังกล่าวทั้งหมดไปเก็บไว้ในห้องมั่นคง
เพื่อรอการเบิกจ่ายไปยังสาขาที่ต้องการต่อไป

7.
เครื่องประดับที่พร้อมจัดจำหน่ายนั้นจะมีการติดสลากระบุรหัสสินค้าและมีใบรับประกันที่มีรูปสินค้าดังกล่าวประกอบอยู่
ดังนั้นเมื่อมีการตรวจสอบจะสามารถทราบได้ทันทีว่าสินค้าดังกล่าวมีรายละเอียด และลักษณะอย่างไร

8. สำหรับการตรวจสอบนั้น บริษัทได้กำหนดให้ฝ่ายบัญชีการเงิน เป็นผู้ตรวจนับสินค้าคงเหลือ
ทั้งในส่วนของวัตถุดิบ และเครื่องประดับของแผนกคลังสินค้า และแผนกผลิต
เป็นประจำอย่างน้อยเดือนละ 1 ครั้ง

9. สำหรับขั้นตอนการรับเปลี่ยนสินค้าจากลูกค้านั้น
หลังจากพนักงานขายรับสินค้าจากลูกค้าจะจัดส่งสินค้าชิ้นดังกล่าวมายังสำนักงานใหญ่
เพื่อให้แผนกผลิตตรวจสอบคุณสมบัติของเพชร ก่อนที่จะนำไปไปใช้ในการผลิตใหม่

ทั้งนี้การปฏิบัติงานที่สำคัญตามที่กล่าวไว้ 9 ข้อ ข้างต้น
ใช้ควบคุมดูแลทั้งเพชรที่ไม่มีใบรับประกันจากสถาบันในต่างประเทศ
และเพชรที่มีใบรับประกันจากสถาบันในต่างประเทศ ไม่ว่าจะเป็นเพชรร่วง หรือเพชรกะรัต
หรือเพชรที่ประกอบอยู่ในเครื่องประดับแล้ว
แต่เฉพาะในส่วนของเพชรที่มีใบรับประกันคุณภาพจากสถาบันในต่างประเทศนั้น
มีลักษณะที่ช่วยให้ง่ายต่อการตรวจสอบ กล่าวคือ เพชรที่มีใบรับประกันจากสถาบัน HRD นั้น
เพชรทุกเม็ดจะได้รับการบรรจุอยู่ในกล่องปิดผนึกทั้งหมดมาจากต่างประเทศโดยตรง
และในส่วนของเพชรที่มีใบรับประกันจากสถาบัน GIA นั้น
เพชรทุกเม็ดจะได้รับการทำสัญลักษณ์รหัสใบรับประกันไว้ที่ขอบเพชรด้วยแสงเลเซอร์ทั้งหมด
เพื่อป้องกันการสับเปลี่ยน และสามารถระบุถึงเพชรเม็ดนั้น ๆ ได้อย่างแม่นยำ และชัดเจน
ทำให้ตรวจสอบคุณลักษณะของเพชรได้ง่าย

นอกจากนี้ระบบการควบคุมภายในและระบบการติดตามดูและให้พนักงานและผู้บริหารปฎิบัติตามระบบที่วางไว้
ที่อธิบายไว้ในข้อ 1.2 ก็มีส่วนช่วยในการเพิ่มประสิทธิผลของระบบควบคุมภายใน ดังนั้นจากนโยบาย
และระเบียบวิธีการปฏิบัติงานของบริษัททั้งหมดที่กล่าวมา
บริษัทมีความเชื่อมั่นว่ามูลค่าและคุณภาพของสินค้าที่แสดงไว้ในงบการเงินมีความถูกต้องเหมาะสมตามที่ควร

1.4 ความเสี่ยงจากการกำหนดราคาสินค้าและการให้ส่วนลด

การขายสินค้าของบริษัทส่วนใหญ่ เป็นลักษณะค้าปลีกให้กับผู้ซื้อรายย่อยทั่วไป
ทั้งนี้ราคาของเพชรและเครื่องประดับเพชรจะขึ้นอยู่กับคุณลักษณะของเพชรที่ต้องอาศัยความรู้และประสบการณ์ในการระบุคุณลักษณะ
และที่สำคัญคือราคานั้นขึ้นอยู่กับความพึงพอใจของผู้ซื้อ
ดังนั้นราคาขายและส่วนลดที่ให้ลูกค้าแต่ละรายจะไม่เป็นมาตราฐานเดียวกัน
และราคาจำหน่ายของเครื่องประดับรูปแบบคล้ายคลึงกันจะแตกต่างกันและไม่สามารถเปรียบเทียบกันได้
และ ยากที่จะตรวจสอบได้ว่าจะมีการบันทึกรายได้ได้ถูกต้องครบถ้วน
ทำให้อัตรากำไรขั้นต้นจากการจำหน่ายสินค้าแต่ละชิ้นมีความผันผวนมาก
อันส่งผลต่อความสม่ำเสมอในการรับรู้รายได้และกำไร

อย่างไรก็ดีบริษัทให้ความสำคัญต่อนโยบายในการกำหนดราคาขายสินค้าและการให้ส่วนลดโดยบริษัทมีนโยบายในการกำหนดราคาขายสินค้าและส่วนลดที่ชัดเจนตามประเภทของสินค้า
ซึ่งเป็นมาตรฐานเดียวกันทุกสาขาของบริษัท
ทั้งนี้พนักงานขายของบริษัทไม่มีอำนาจในการกำหนดราคาขายและให้ส่วนลดโดยอิสระ

โดยในส่วนของการกำหนดราคาขายได้มีนโยบายการกำหนดราคาโดยแบ่งประเภทของสินค้าเป็นหมวดหมู่ตามต้นทุนแต่ละแบบของสินค้า
รูปแบบของสินค้า ตลอดจนประเภทและราคาวัตถุดิบ
และจึงกำหนดราคาจำหน่ายของสินค้าแต่ละประเภทให้เป็นมาตราฐานเดียวกันตามความเหมาะสม
นโยบายการกำหนดราคานี้อนุมัติโดยประธานเจ้าหน้าที่บริหารด้านปฏิบัติการ (Chief Operating
Officer หรือ “COO”) ของบริษัท เป็นบุคคลสุดท้าย
ซึ่งหากการกำหนดราคาไม่เหมาะสมจะส่งผลกระทบต่อยอดขายเมื่อกำหนดราคาขายสูงเกินไป
หรือส่งผลกระทบต่ออัตรากำไรขั้นต้นหากกำหนดราคาขายต่ำเกินไป
ซึ่งจะใช้ประกอบการประเมินผลงานของ COOโดยประธานเจ้าหน้าที่บริหาร และคณะกรรมการบริษัท
สำหรับนโยบายส่วนลดของบริษัทนั้น
กำหนดให้ส่วนลดแปรผกผันกับค่าคอมมิชชั่นที่พนักงานขายได้รับกล่าวคือหากส่วนลดมากผลตอบแทนที่พนักงานขายได้รับจะลดลง
นอกจากนี้ส่วนลดมีลักษณะเป็นขั้นบันได
มีการกำหนดอัตราสูงสุดที่พนักงานและผู้บริหารแต่ละขั้นจะให้ได้
สำหรับอัตราส่วนลดขั้นสูงสุดนั้นจะได้รับจากประธานเจ้าหน้าที่บริหาร
ซึ่งนโยบายดังกล่าวนั้นได้รับการอนุมัติโดยคณะกรรมการบริหาร
ซึ่งส่วนลดสูงสุดนั้นจะไม่ทำให้ราคาขายของสินค้าต่ำกว่าราคาทุน
ทั้งนี้บริษัทไม่มีการให้ค่าตอบแทนในรูปแบบค่าคอมมิชชั่นให้กับผู้บริหารหรือพนักงานฝ่ายอื่น ๆ
นอกจากพนักงานขาย

สำหรับความเสี่ยงในเรื่องความถูกต้อง และครบถ้วนในการรับรู้รายได้ของบริษัท จากการให้ส่วนลด
เช่น พนักงานขายอาจทำการขายโดยไม่ให้ส่วนลด
แต่ได้แจ้งจำนวนเงินต่อบริษัทว่าเป็นจำนวนเงินสุทธิจากการให้ส่วนลดตามนโยบาย
โดยพนักงานทำการเก็บเงินส่วนต่างดังกล่าวไว้
ทำให้บริษัทอาจเกิดความเสี่ยงจากการรับรู้รายได้ที่ไม่ครบจากส่วนลดตามนโยบายดังกล่าวได้

อย่างไรก็ดี ทางบริษัทได้ตระหนักถึงความเสี่ยงดังกล่าวเป็นอย่างดี
และได้ทำการป้องกันความเสี่ยงดังกล่าว ด้วยการกำหนดให้มีการออกใบกำกับภาษี
และใบเสร็จรับเงินพร้อมใบรับประกันสินค้าที่ระบุถึงราคาในการซื้อกับลูกค้าทุกครั้ง นอกจากนั้น
ในระบบฐานสมาชิกลูกค้าของบริษัท จะมีการบันทึกมูลค่าในการซื้อของลูกค้าในแต่ละครั้ง
เพื่อสะสมเป็นคะแนนรางวัลจากการซื้อของลูกค้าในแต่ละครั้ง
และมีการแจ้งข้อมูลดังกล่าวต่อลูกค้าทุกครั้งเช่นกัน ดังนั้น ด้วยระบบการควบคุมภายในดังกล่าว
โดยเป็นการควบคุมความถูกต้องของมูลค่าจากลูกค้าโดยตรง
ซึ่งเป็นไปตามวัตถุประสงค์การตรวจสอบจากบุคคลภายนอก
จึงทำให้บริษัทมีความเสี่ยงในกรณีดังกล่าวในระดับต่ำ

1.5 ความเสี่ยงจากความล้าสมัยสินค้าคงเหลือในกลุ่มเครื่องประดับเพชร

สินทรัพย์ที่สำคัญที่สุดของบริษัทคือสินค้าคงเหลือ ซึ่ง ณ วันที่ 31 ธันวาคม 2552 มีมูลค่าสุทธิเท่ากับ
225.58 ล้านบาท คิดเป็นร้อยละ 46.03 ของมูลค่าสินทรัพย์รวม และร้อยละ 68.52
ของส่วนของผู้ถือหุ้นของบริษัท เนื่องจากสินค้าเครื่องประดับเพชร
ผู้บริโภคยังยึดติดกับคุณค่าของเพชรและรูปแบบของสินค้าควบคู่กันไป
รูปแบบของสินค้าที่ค่อนข้างแฟชั่นหรือทันสมัยมากเกินไปอาจเป็นปัญหาเมื่อเสื่อมความนิยม
ทำให้ต้องลดราคาการจำหน่ายมากกว่าปกติซึ่งทำให้ความสามารถในการทำกำไรลดลง

อย่างไรก็ดีจากการที่ผู้บริหารของบริษัทประกอบธุรกิจจำหน่ายเครื่องประดับเพชรมาเป็นระยะเวลานานกว่า
30 ปี ทำให้เข้าใจถึงภาวะอุตสาหกรรมเครื่องประดับเพชรเป็นอย่างดี
ผู้บริหารจึงให้ความสำคัญในการพัฒนารูปแบบของเครื่องประดับและความต้องการของผู้บริโภค
โดยมีการเก็บและวิเคราะห์ข้อมูลการขายที่ผ่านมาของบริษัท ทำการสำรวจความคิดเห็นของลูกค้า
ในขณะเดียวกันบริษัทยังมีการเก็บรวบรวมข่าวสารเกี่ยวกับธุรกิจแฟชั่นต่าง ๆ
รวมถึงมีการจัดตั้งฝ่ายพัฒนาผลิตภัณฑ์และการว่าจ้างผู้ออกแบบประสบการณ์สูง (Designer)
มาเป็นพนักงานประจำของบริษัท
เพื่อให้สามารถออกแบบสินค้าได้ตรงตามความต้องการของผู้บริโภคมากที่สุด
โดยรูปแบบสินค้าของบริษัทจะเป็นรูปแบบที่เน้นความเรียบง่ายคลาสสิค เน้นที่คุณภาพเพชรเป็นหลัก
จึงไม่ประสบปัญหาการล้าสมัยของรูปแบบสินค้าเครื่องประดับเพชร
นอกจากนี้บริษัทยังสามารถนำสินค้าเครื่องประดับที่มีอยู่แปรสภาพกลับไปเป็นวัตถุดิบของบริษัทในการผลิตสินค้าใหม่ได้
ซึ่งจะเสียค่าใช้จ่ายประมาณร้อยละ 3 – 5 ของต้นทุนสินค้า
ซึ่งมีผลกระทบไม่รุนแรงต่อความสามารถในการทำกำไรของบริษัท

ในขณะเดียวกันบริษัทได้มีการบริหารสินค้าคงเหลือเครื่องประดับอย่างมีประสิทธิภาพโดยบริษัทได้วางนโยบายป้องกันความเสี่ยง
โดยระบุข้อมูลรหัสสินค้า รหัสคอลเล็กชั่น เดือน ปี ที่ผลิต
และปีของการออกแบบในแต่ละสินค้าลงบนฐานข้อมูลในระบบคอมพิวเตอร์และลงบนป้ายราคาเพื่อประเมินหรือตรวจสอบว่าสินค้าแบบใดอยู่ในความต้องการของผู้บริโภค
หรือสินค้าแบบใดคงค้างในแต่ละสาขาเป็นอย่างไร
หากสินค้าแบบใดอยู่ในความต้องการสูงจะทำการวางแผนการผลิต

หากสินค้าแบบใดอยู่ในความต้องการต่ำหรือสินค้าชิ้นใดคงค้างในสาขาเกินเวลาอันควรจะดำเนินการโอนสินค้าจากสาขาหนึ่งไปอีกสาขาหนึ่ง
หรือจากจังหวัดหนึ่งไปอีกจังหวัดหนึ่ง หรือจากภาคหนึ่งไปอีกภาคหนึ่ง อย่างไรก็ตาม
บริษัทมีนโยบายจัดการสินค้าคงเหลือโดยนำกลับมาผลิตใหม่
และกำหนดให้พนักงานขายทุกสาขาประเมินความต้องการของผู้บริโภคและรายงานสินค้าคงเหลือแต่ละรูปแบบส่งกลับบริษัททุกเดือน
เพื่อให้ผู้บริหารมีข้อมูลประกอบการตัดสินใจในการที่จะผลิตสินค้าแต่ละรูปแบบให้ตรงความต้องการของตลาดมากที่สุด
เพื่อเป็นการลดความเสี่ยงดังกล่าว

นอกจากนี้ในกรณีที่มีเครื่องประดับที่ไม่สามารถจำหน่ายได้
บริษัทมีนโยบายที่จะนำเครื่องประดับเหล่านั้นไปเปลี่ยนแปลงรูปแบบใหม่
ซึ่งจะเสียค่าใช้จ่ายประมาณร้อยละ 3 ถึงร้อยละ 5 ของต้นทุนสินค้า
โดยจะไม่มีค่าต้นทุนวัตถุดิบเพิ่มขึ้น

1.6 ความเสี่ยงจากการพึ่งพิงผู้บริหารและบุคลากรที่มีประสบการณ์และความสามารถ

เนื่องจากการดำเนินธุรกิจของบริษัทในนาม “ยูบิลลี่ เอ็นเตอร์ไพรส์” กว่า 16 ปี
เป็นการบริหารงานของผู้ถือหุ้นและผู้บริหารหลัก คือ นายวิโรจน์ พรประกฤต
ซึ่งดำรงตำแหน่งเป็นกรรมการ และประธานเจ้าหน้าที่บริหาร ด้วยความรู้ ความชำนาญ
และประสบการณ์เกี่ยวกับเพชรและเครื่องประดับเพชร ทั้งในด้านการจัดหาวัตถุดิบ
การขยายช่องทางการจำหน่ายผลิตภัณฑ์ และการขยายตลาด
เป็นปัจจัยสำคัญที่ทำให้บริษัทมีผลการดำเนินงานและฐานะทางการเงินที่เติบโตอย่างต่อเนื่อง
จึงถือได้ว่าบริษัทมีความเสี่ยงการพึ่งพิงผู้บริหารหลักในการบริหารงานและการจัดการ

อย่างไรก็ตาม บริษัทได้ใช้แนวทางการบริหารงานอย่างมืออาชีพ
มีการมอบหมายหน้าที่และความรับผิดชอบในการทำงานให้แก่ผู้บริหารท่านอื่น
และพนักงานแต่ละฝ่ายงานอย่างชัดเจน มีระบบการจัดเก็บข้อมูลและฐานข้อมูลที่ดี ตลอดจนมี
การแลกเปลี่ยนข้อมูลข่าวสารต่าง ๆ ที่เกี่ยวข้องระหว่างผู้บริหารและพนักงานบริษัทอย่างสม่ำเสมอ
รวมถึงมีการอบรม ให้ความรู้ และมีการลงทุนด้านการพัฒนาบุคลากรของบริษัท
ให้มีความรู้ความเข้าใจในการดำเนินงานของบริษัทเป็นอย่างดี
และสามารถลดความเสี่ยงจากการพึ่งพิงผู้บริหารหลักของบริษัทได้

1.7 ความเสี่ยงจากการขยายการลงทุน

บริษัทมีโครงการในอนาคตที่จะเพิ่มจำนวนสาขาสำหรับจำหน่ายสินค้าแก่ลูกค้าในพื้นที่กรุงเทพมหานคร
และในต่างจังหวัด เพื่อให้ครอบคลุมกลุ่มลูกค้าเป้าหมายให้มากขึ้น
เพื่อตอบสนองความต้องการของลูกค้าให้ครบทุกกลุ่ม
ซึ่งบริษัทจะต้องมีการลงทุนสำหรับการตกแต่งร้านค้า
พร้อมทั้งมีเงินทุนหมุนเวียนสำหรับสินค้าในสาขาที่จะเปิดใหม่ อย่างไรก็ตาม
บริษัทอาจมีความเสี่ยงจากการลงทุน
หากการลงทุนที่กล่าวมาไม่บรรลุผลตามเป้าหมายที่บริษัทได้กำหนดไว้ ซึ่งขึ้นอยู่กับปัจจัยต่าง ๆ เช่น
ภาวะเศรษฐกิจของประเทศไทย หรืออัตราดอกเบี้ยและภาวะเงินเฟ้อ
หรือพฤติกรรมผู้บริโภคในแต่ละจังหวัด แต่อย่างไรก็ตาม บริษัทได้วางแผนการลงทุน
โดยได้มีหน่วยงานพัฒนาธุรกิจทำการศึกษาวิเคราะห์ภาวะตลาดและความเหมาะสมในการลงทุนอย่างรอบคอบในการขยายสาขาเพื่อนำเสนอต่อกรรมการบริหารพิจารณาความเป็นไปได้ในการลงทุน
รวมทั้งพยายามเปิดสาขาในห้างสรรพสินค้าขนาดใหญ่ที่มีกลุ่มลูกค้าเป้าหมายจำนวนมาก เช่น
ห้างสรรพสินค้าเซ็นทรัล โรบินสัน เดอะมอลล์ เทสโก้โลตัส และบิ๊กซี
เพื่อลดความเสี่ยงจากการลงทุนดังกล่าว

1.8 ความเสี่ยงด้านอัตราแลกเปลี่ยนเงินตราต่างประเทศ

บริษัทมีการนำเข้าวัตถุดิบจากต่างประเทศซึ่งการเสนอราคาและชำระเงินจะใช้เงินตราสกุลเหรียญสหรัฐเป็นหลัก
ในขณะที่สินค้าทั้งหมดจะจำหน่ายภายในประเทศ
โดยบริษัทมีการสั่งซื้อวัตถุดิบจากต่างประเทศคิดเป็นร้อยละ 95
ของยอดสั่งซื้อวัตถุดิบรวมทั้งหมดของบริษัท
รวมถึงราคาวัตถุดิบเพชรที่ซื้อจากผู้ขายที่เป็นตัวแทนจำหน่ายในประเทศไทย
จะมีการตกลงราคาเป็นเงินเหรียญสหรัฐฯ ตามธรรมเนียมซื้อขายเพชรปกติ
ซึ่งหากราคาเงินเหรียญสหรัฐอ่อนค่าลงเมื่อเทียบกับเงินบาทก็จะทำให้ต้นทุนของบริษัทต่ำลง
แต่ในขณะเดียวกัน
หากราคาเงินเหรียญสหรัฐแข็งค่าขึ้นเมื่อเทียบกับเงินบาทก็จะทำให้ต้นทุนของบริษัทเพิ่มสูงขึ้น ซึ่งในปี
2551 บริษัทมีผลขาดทุนจากอัตรแลกเปลี่ยนเท่ากับ 5.68 ล้านบาท และ ปี 2552
บริษัทมีผลกำไรจากอัตราแลกเปลี่ยนเท่ากับ 0.70 ล้านบาท ตามลำดับ

อย่างไรก็ตาม บริษัทมีนโยบายป้องกันความเสี่ยงด้านอัตราแลกเปลี่ยนเงินตราต่างประเทศ
โดยการทำสัญญาซื้อขายเงินตราต่างประเทศล่วงหน้า (Forward Contract)
ซึ่งบริษัทมีนโยบายและเป้าหมายจะทำการป้องกันความเสี่ยงจากอัตราแลกเปลี่ยนประมาณร้อยละ 75
ถึงร้อยละ 100 ของมูลค่าการสั่งซื้อสินค้าจากต่างประเทศ
อย่างไรก็ตามบริษัทไม่มีนโยบายเก็งกำไรจากอัตราแลกเปลี่ยน ทั้งนี้
การทำสัญญาซื้อขายเงินตราต่างประเทศล่วงหน้าดังกล่าวอยู่ในดุลพินิจที่รอบคอบของผู้บริหารบริษัท
โดยผู้บริหารบริษัทจะมีการติดตามการเปลี่ยนแปลงอัตราแลกเปลี่ยนเงินตราต่างประเทศตลอดเวลา
และจะพิจารณาการ
ทำสัญญาซื้อขายเงินตราต่างประเทศล่วงหน้าดังกล่าวจากแนวโน้มการเปลี่ยนแปลงของอัตราแลกเปลี่ยน
และผลกระทบจากอัตราแลกเปลี่ยนต่อบริษัท ทั้งนี้
การทำสัญญาซื้อขายเงินตราต่างประเทศล่วงหน้าดังกล่าว
จะทำทันทีเมื่อได้รับสินค้าจากโรงงานเจียระไนในต่างประเทศ (Sightholder)
และบันทึกยอดเจ้าหนี้การค้าลงในบัญชีของบริษัทแล้ว

1.9 ความเสี่ยงจากการเปลี่ยนแปลงของราคาวัตถุดิบ

โครงสร้างต้นทุนเฉลี่ยของบริษัทประกอบด้วย 3 ส่วนคือ 1) เพชร คิดเป็นอัตราส่วนร้อยละ 65 ถึง
75 ของต้นทุนขาย
2) ทองคำ คิดเป็นอัตราส่วนร้อยละ 15 ถึง 25 ของต้นทุนขาย และ 3) ค่าจ้างผลิต
คิดเป็นอัตราส่วนร้อยละ 3 ถึง 5 ของต้นทุนขาย ทั้งนี้ขึ้นอยู่กับรูปแบบของสินค้าแต่ละชนิด
จะเห็นได้ว่าเพชรและทองคำ จะเป็นรายการสำคัญที่มีผลต่อต้นทุนของบริษัท
โดยเมื่อวัตถุดิบมีราคาเพิ่มสูงขึ้น ก็จะทำให้ต้นทุนของบริษัทเพิ่มสูงขึ้น

สำหรับวัตถุดิบเพชร ราคาจะผันแปรตามราคาในตลาดโลก
ทำให้บริษัทอาจไม่สามารถควบคุมมูลค่าที่แน่นอนของต้นทุนได้โดยราคาเพชรในช่วงที่ผ่านมาตั้งแต่
มกราคม 2551 ถึง กุมภาพันธ์ 2553 เป็นดังนี้

[]

จากตารางดังกล่าวจะเห็นได้ว่า เพชรที่มีขนาดใหญ่ตั้งแต่ 1 กะรัตขึ้นไป
จะมีการผันผวนของราคามากกว่าเพชรขนาดเล็ก และในปัจจุบัน
บริษัทมีการบริหารความเสี่ยงดังกล่าวโดยมีนโยบายในการกำหนดให้วัตถุดิบที่เก็บไว้ส่วนใหญ่จะเป็นเพชรที่มีขนาด
0.005 กะรัตถึง 0.30 กะรัต
ซึ่งเป็นกลุ่มของเพชรที่ไม่ได้รับผลกระทบจากความผันผวนของราคาในสาระสำคัญ
และสำหรับเพชรที่มีขนาดตั้งแต่ 1 กะรัตขึ้นไปนั้น
บริษัทมีนโยบายในการรักษาระดับของกลุ่มเพชรดังกล่าวเป็นสินค้าของบริษัทมูลค่าไม่เกินกว่าร้อยละ
15 ของมูลค่าสินค้าคงเหลือรวมของบริษัท โดย ณ วันที่ 31 ธันวาคม 2552
บริษัทมีกลุ่มเพชรที่มีขนาดตั้งแต่ 1 กะรัตขึ้นไปคิดเป็นมูลค่าร้อยละ 7.22
ของสินค้าคงเหลือสุทธิของบริษัท อย่างไรก็ดี หากมีความผันผวนของราคาเพชรในตลาดโลก
ผู้บริหารเชื่อว่า
บริษัทสามารถบริหารจัดการผลกระทบจากความผันผวนของราคาเพชรที่มีผลต่อโครงสร้างราคาและความสามารถในการทำกำไรของบริษัท
เช่น หากในภาวะที่วัตถุดิบมีราคาต่ำลง บริษัทสามารถทำกำไรได้สูงขึ้น และในทางกลับกัน
หากวัตถุดิบมีราคาที่สูงขึ้น
บริษัทมีนโยบายที่จะพิจารณาการปรับโครงสร้างราคาผลิตภัณฑ์ให้มีความเหมาะสมต่อราคาต้นทุนที่เพิ่มสูงขึ้นต่อไป

ทองคำสำหรับทำเครื่องประดับนั้นบริษัทใช้ทองคำ 18 เค
ซึ่งจะแปรผันตามราคาทองคำบริสุทธิ์ร้อยละ 99.99 เนื่องจากมีส่วนผสมของทองคำร้อยละ 75
กับโลหะอื่น ๆ อีกร้อยละ 25 เพื่อให้สามารถขึ้นรูปตัวเรือนเป็นเครื่องประดับได้
โดยที่ผ่านมาราคาทองคำบริสุทธิ์ร้อยละ 99.99 ในตลาดโลกมีการเปลี่ยนแปลงดังนี้

ทั้งนี้ราคาทองคำความบริสุทธิ์ร้อยละ 99.99 ในตลาดโลกมีการเปลี่ยนแปลงมากตั้งแต่ปี 2549
เนื่องจากเงินเหรียญสหรัฐมีการอ่อนตัวลง ทำให้
อุปสงค์ของทองคำเพิ่มขึ้นเนื่องจากหลายประเทศมีการถือทองคำเพิ่มขึ้นเพื่อป้องกันการเปลี่ยนแปลงของมูลค่าเงินสกุลเหรียญสหรัฐ
ทำให้ราคาทองคำปรับตัวสูงขึ้นมาก และในปี 2551 มีการเก็งกำไรสินค้าโภคภัณฑ์ (Commodity)
เช่น น้ำมัน ถ่านหิน รวมถึงทองคำด้วย ทำให้ราคาทองคำมีความผันผวนมากนับตั้งแต่ต้นปี 2551
โดยราคาทองคำบริสุทธิ์ร้อยละ 99.99 อยู่ที่ระดับประมาณ 800 เหรียญสหรัฐต่อออนซ์
ในเดือนมกราคม 2551 ก่อนที่จะปรับเพิ่มขึ้นไปสูงกว่า 1,000 เหรียญสหรัฐต่อออนซ์
ในเดือนเมษายน 2551 และลดต่ำลงเหลือประมาณ 700 เหรียญสหรัฐต่อออนซ์ ในเดือนพฤศจิกายน
2551 และปรับตัวเพิ่มขึ้นอีกครั้งในปี 2552 โดยเพิ่มขึ้นสูงกว่า 1,097 เหรียญสหรัฐต่อออนซ์
ในเดือนธันวาคม 2552 และปรับตัวเพิ่มขึ้นเป็น 1,117 เหรียญสหรัฐต่อออนซ์ ในเดือนกุมภาพันธ์
2553

อย่างไรก็ดี บริษัทมีการบริหารความเสี่ยงดังกล่าวโดย ในขั้นตอนการจ้างผลิตสินค้าของบริษัท
จะมีการตกลงราคา ทองคำ 18 เค ที่ใช้ในการผลิต วันที่ตกลงคำสั่งผลิตแก่ผู้ผลิตช่วง
และใช้เป็นเกณฑ์ในการคำนวณราคาต้นทุน
ทำให้ความผันผวนของราคาวัตถุดิบทองคำไม่ส่งผลกระทบต่อต้นทุนที่บริษัทได้ทำการตกลงในการผลิตไว้แต่อย่างใด
และในการกำหนดราคาจำหน่ายสินค้า ทางบริษัทก็จะมีการตั้งราคาเพิ่มจากต้นทุนสินค้าของบริษัท
จึงไม่ได้รับผลกระทบจากความผันผวนของราคาวัตถุดิบมากนัก

1.10 ความเสี่ยงจากจัดหาวัตถุดิบเพชรขนาดใหญ่

เนื่องมาจากลักษณะตามธรรมชาติของเพชรดิบและเทคนิคการเจียระไน ทำให้เพชรที่มีขนาดใหญ่
จะมีอุปทานน้อยกว่าเพชรที่มีขนาดเล็ก
และการสั่งซื้อเพชรขนาดใหญ่จำเป็นต้องมีการสั่งจองจากผู้เจียระไนล่วงหน้าเป็นเวลานานกว่าเพชรขนาดเล็ก
และบางครั้งไม่มีเพชรขนาดที่ใหญ่ตามต้องการในตลาด

ทั้งนี้การสั่งซื้อเพชรขนาดใหญ่มากกว่า 1.00 กะรัต ของบริษัท จำเป็นต้องมีการสั่งซื้อล่วงหน้า
ไม่น้อยกว่า 3-4 เดือน แต่อย่างไรก็ตามสินค้าของบริษัทส่วนใหญ่กว่าร้อยละ 90
จากยอดจำหน่ายสินค้าและให้บริการ จะมีการจำหน่ายในเพชรขนาดเล็กกว่า 0.70 กะรัต
ซึ่งเพชรขนาดเล็กสามารถซื้อได้เป็นการทั่วไป และมีอุปทานที่เพียงพอกับความต้องการของตลาด
จึงทำให้บริษัทยังไม่เคยได้รับผลกระทบจากการขาดแคลนเพชรขนาดใหญ่

1.11 ความเสี่ยงจากตราสินค้าที่ไม่ได้จดทะเบียน

จากการที่บริษัทได้ซื้อสินทรัพย์จากห้างหุ้นส่วนจำกัดเพชรยูบิลลี่ ซึ่งเป็นบุคคลที่มีความเกี่ยวโยงกัน
โดยที่ห้างหุ้นส่วนจำกัดเพชรยูบิลลี่ มีหุ้นส่วน เป็นบิดา มารดาและพี่น้องของนายวิโรจน์ พรประกฤต
รองประธานกรรมการและประธานเจ้าหน้าที่บริหารของบริษัท
และได้ใช้พื้นที่เดิมของห้างหุ้นส่วนจำกัดเพชรยูบิลลี่เป็นสาขาสะพานเหล็กของบริษัท
และรวมถึงบริษัทได้มีการใช้ตราสินค้า “ศูนย์เพชร”
ซึ่งเคยเป็นตราสินค้าของห้างหุ้นส่วนจำกัดเพชรยูบิลลี่
เป็นตราสินค้าสำหรับสินค้าที่จำหน่ายในสาขาสะพานเหล็กของบริษัท
ซึ่งตราสินค้านี้ไม่สามารถจดทะเบียนเป็นเครื่องหมายการค้าได้ เนื่องจากเป็นคำสามัญที่ใช้กันทั่วไป
และ ณ วันที่ 31 ธันวาคม 2552 บริษัทพบว่าไม่มีผู้ประกอบการรายอื่นใช้ ตราสินค้า “ศูนย์เพชร”
ทั้งนี้ บริษัทอาจมีความเสี่ยงที่ผู้ประกอบการอื่นอาจนำตราสินค้า “ศูนย์เพชร” ไปใช้ได้
ซึ่งอาจส่งผลให้เกิดความสับสนว่าเป็นสินค้าของบริษัทได้
และถ้าสินค้าที่ถูกกล่าวอ้างดังกล่าวมีคุณภาพที่ไม่ได้มาตรฐาน
อาจจะทำให้เกิดความเสียหายต่อชื่อเสียงและความน่าเชื่อถือของบริษัท

อย่างไรก็ดี ณ ปัจจุบัน บริษัทมีแนวโน้มในการให้ความสำคัญต่อตราสินค้า “เพชรยูบิลลี่”
มากกว่าตราสินค้า“ศูนย์เพชร” เนื่องจากบริษัทได้จัดจำหน่ายสินค้าที่มีตราสินค้า “ศูนย์เพชร” ณ
สาขาสะพานเหล็กเพียงแห่งเดียวเท่านั้น ไม่ได้จำหน่ายไปทั่วประเทศ
และลูกค้าที่ซื้อสินค้าที่สาขาสะพานเหล็กนั้น เป็นลูกค้าเฉพาะกลุ่ม
และมีจำนวนจำกัดซึ่งมีพฤติกรรมการซื้อในรูปแบบผลิตภัณฑ์ที่แตกต่างจากผลิตภัณฑ์ของ “เพชรยูบิลลี่”
ซึ่งทางบริษัทเห็นว่าอาจไม่คุ้มต่อการลงทุนในการสร้างความเชื่อมั่นในตราสินค้า “ศูนย์เพชร”
นอกจากนั้น สำหรับการป้องกันความสับสนอันเนื่องมาจากการถูกอ้างอิงตราสินค้า “ศูนย์เพชร”
จากบุคคลอื่นในอนาคต บริษัทได้กำหนดให้ในการจำหน่ายสินค้าจาก “ศูนย์เพชร” ในแต่ละครั้งนั้น
ต้องมีการออกใบรับประกันสินค้าทุกครั้งโดยในใบรับประกันต้องระบุคำว่า “ศูนย์เพชร โดยบริษัท
ยูบิลลี่ เอ็นเตอร์ไพรส์ จำกัด (มหาชน)”

1.12 ความเสี่ยงเกี่ยวกับสัญญาพื้นที่เช่า

ณ วันที่ 31 ธันวาคม 2552 บริษัทมีสาขาทั้งหมด 73 สาขา
โดยเป็นการจำหน่ายสินค้าให้กับลูกค้ารายย่อยทั่วไป (Retail)
โดยผ่านสาขาที่เป็นพื้นที่เช่าของบริษัทเองจำนวน 37 สาขา
ผ่านสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์จำนวน 16 สาขา
ซึ่งตั้งอยู่ในศูนย์การค้าชั้นนำและไฮเปอร์มาร์ททั้งในเขตกรุงเทพฯ ปริมณฑล และในเขตต่างจังหวัด
บริษัทจึงต้องทำการเช่าพื้นที่จากผู้ให้เช่าพื้นที่ในรูปแบบของสัญญาเช่า
ทำให้บริษัทมีความเสี่ยงในกรณีที่ไม่สามารถต่อสัญญาเช่าพื้นที่ได้
หรืออาจมีความเสี่ยงจากการที่ผู้ให้เช่าขอเปลี่ยนแปลงเงื่อนไขและอัตราค่าเช่าในการต่อสัญญาและทำให้บริษัทต้องเสียค่าใช้จ่ายสูงกว่าเดิม
สำหรับสาขาที่เหลืออีก 20 สาขา เป็นเคาเตอร์ระบบแบ่งรายได้ (GP)
ซึ่งไม่มีความเสี่ยงในด้านอายุสัญญาของพื้นที่

ณ วันที่ 31 ธันวาคม 2552 บริษัทมีสาขาที่เป็นพื้นที่เช่าจำนวน 37 สาขา
ซึ่งมีอายุการเช่าเป็นรายเดือน ถึง 3 ปี
จึงอาจทำให้มีความเสี่ยงจากการที่ไม่สามารถต่อสัญญาเช่าพื้นที่ได้ และมี สาขาจำนวน 16
สาขาที่ดำเนินการโดยสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์ซึ่งการทำสัญญาเช่าไม่เกี่ยวข้องกับบริษัทโดยตรง
ทำให้มีความเสี่ยงจากการที่ไม่สามารถต่อสัญญาเช่าพื้นที่ได้เช่นกัน
อย่างไรก็ตามการที่บริษัทเป็นผู้เช่าที่ดีของผู้ให้เช่าพื้นที่มาโดยตลอด
และดำเนินธุรกิจกับผู้ให้เช่าพื้นที่มานาน ถือได้ว่าบริษัทเป็นผู้เช่าพื้นที่ในอันดับต้น ๆ
ของผู้ให้เช่าในธุรกิจเครื่องประดับ กอปรกับบริษัทมีสาขามากพอในการต่อรองกับผู้ให้เช่า
จึงทำให้มีความเสี่ยงเกี่ยวกับการต่อสัญญาเช่าพื้นที่ของบริษัทค่อนข้างน้อย

1.13 ความเสี่ยงจากการออกใบสำคัญแสดงสิทธิให้แก่กรรมการและพนักงาน

จากการประชุมวิสามัญผู้ถือหุ้นของบริษัท ครั้งที่ 1/2551 ณ วันที่ 27 สิงหาคม 2551
มีมติให้ออกใบสำคัญแสดงสิทธิ

ที่จะซื้อหุ้นสามัญของบริษัท (“ใบสำคัญแสดงสิทธิ”)
ประเภทระบุชื่อผู้ถือและไม่สามารถโอนเปลี่ยนมือได้ ให้แก่กรรมการและพนักงานของบริษัท จำนวน
5,000,000 หน่วย โดยมีราคาเสนอขายต่อหน่วย 0 บาท และใบสำคัญแสดงสิทธิมีอายุ 5 ปี
นับแต่วันที่ออกและเสนอขายใบสำคัญแสดงสิทธิ โดยใบสำคัญแสดงสิทธิ 1 หน่วย
มีสิทธิซื้อหุ้นสามัญของบริษัทได้ 1 หุ้น ในราคาใช้สิทธิเท่ากับ มูลค่าที่ตราไว้ของหุ้น
ผู้ลงทุนจึงมีความเสี่ยงในการที่มีต้นทุนสูงกว่าผู้ถือใบสำคัญแสดงสิทธิดังกล่าว
และมีความเสี่ยงที่ราคาหุ้นอาจจะลดต่ำลง หากผู้ถือหุ้นกลุ่มดังกล่าวขายหุ้นหลังการใช้สิทธิ
รวมถึงการที่ผู้ลงทุนจะมีผลกระทบต่อส่วนแบ่งกำไร (EPS Dilution)
และมีผลกระทบด้านสัดส่วนการถือหุ้น (Control Dilution) โดยที่ผู้ลงทุนจะมีส่วนแบ่งกำไรลดลง
และมีสภาพความเป็นเจ้าของบริษัทน้อยลง เท่ากับร้อยละ 2.86
โดยคำนวณจากจำนวนหุ้นทั้งหมดภายหลังจากเสนอขายต่อประชาชนครั้งแรกนี้ ทั้งหมด
170,000,000 หุน สำหรับผลกระทบด้านราคาหุ้น (Price Dilution)
เนื่องจากหุ้นสามัญของบริษัทยังไม่ได้จดทะเบียนเป็นหลักทรัพย์ในตลาดหลักทรัพย์ เอ็ม เอ ไอ
จึงยังไม่มีราคาตลาดของหุ้น
แต่หากจะคำนวณจากราคาจองซื้อหุ้นของบริษัทตามการเสนอขายในครั้งนี้
จะมีผลกระทบด้านราคาสูงสุดจากการใช้สิทธิตามใบสำคัญแสดงสิทธิเท่ากับร้อยละ 1.04

อย่างไรก็ตาม ใบสำคัญแสดงสิทธิที่ขายให้แก่กรรมการและพนักงานดังกล่าว
มีการกำหนดเงื่อนไขในการใช้สิทธิ โดยนับจากวันที่ออกและเสนอขายใบสำคัญแสดงสิทธิ 1 ปี
ผู้ถือใบสำคัญแสดงสิทธิสามารถใช้สิทธิครั้งแรกได้ไม่เกินร้อยละ 25
ของใบสำคัญแสดงสิทธิทั้งหมดที่ผู้ถือใบสำคัญแสดงสิทธิแต่ละคนได้รับการจัดสรรจากบริษัท และในทุก
ๆ 12 เดือน หลังจากปีแรก ผู้ถือใบสำคัญแสดงสิทธิสามารถใช้สิทธิได้ไม่เกินร้อยละ 50 ร้อยละ 75
และ ร้อยละ 100
ของใบสำคัญแสดงสิทธิทั้งหมดที่ผู้ถือใบสำคัญแสดงสิทธิแต่ละคนได้รับจัดสรรจากบริษัท ตามลำดับ
ซึ่งการกำหนดระยะเวลาในการใช้สิทธิดังกล่าวจะช่วยป้องกันการมีหุ้นเพิ่มขึ้นในช่วงแรกที่หุ้นของบริษัท
ได้รับการอนุญาตให้ทำการซื้อขายในตลาดหลักทรัพย์ เอ็ม เอ ไอ
และหากผู้ถือใบสำคัญแสดงสิทธิใช้สิทธิในการแปลงสภาพทั้งหมด จะแปลงสภาพเป็นหุ้นสามัญจำนวน
5,000,000 หุ้น คิดเป็นสัดส่วนร้อยละ 2.94
ของจำนวนหุ้นทั้งหมดภายหลังการเสนอขายหุ้นสามัญให้แก่ประชาชนในครั้งนี้และการใช้สิทธิของใบสำคัญแสดงสิทธิที่ออกให้แก่กรรมการและพนักงานของบริษัท
ทั้งหมด

1.14 ความเสี่ยงจากการปรับสิทธิของใบสำคัญแสดงสิทธิ

ทั้งนี้ในอนาคตอาจจะมีการเปลี่ยนแปลงราคาใชสิทธิและอัตราการใชสิทธิตามใบสำคัญแสดงสิทธิที่ออกเสนอขายให้กับกรรมการและพนักงาน
ที่มีสาเหตุ จากการ เปลี่ยนแปลงลดมูลค่าที่ตราไว้ของหุ้น การจ่ายหุ้นเงินปันผลเป็นหุ้นสามัญ เป็นต้น
ทั้งนี้การเปลี่ยนแปลงดังกล่าวจะมีการปรับอัตราการใช้สิทธิ
โดยที่จำนวนของหุ้นตามอัตราการใช้สิทธิหลังการปรับสิทธิที่คำนวณได้มีเศษของหุ้น
ให้ปัดเศษที่จำนวนต่ำกว่าหน่วย 1 หุ้นนั้นทิ้ง รวมถึงกรณีที่การเปลี่ยนแปลงราคาใชสิทธิ
อาจมีผลทำใหราคาใชสิทธิใหมมีราคาซึ่งต่ำกวามูลคาที่ตราไวของหุ้นสามัญของบริษัท
ก็ใหใชมูลคาที่ตราไวของหุ้นสามัญของบริษัทเปน
ราคาใชสิทธิใหม ซึ่งความเสี่ยงดังกล่าวจะทำให้ผู้ถือใบสำคัญแสดงสิทธิ
สามารถใช้สิทธิในการซื้อหุ้นสามัญของบริษัทได้ลดลง